《送广漕曾郎中赴阙奏事》
宋代·喻良能

绿鬓怀中诏，清秋向上都。
圣图方广大，贤路不崎岖。
会见除清切，宁须复转输。
公如任风宪，抨劾莫踟蹰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。